section_heading: Optužbe
paragraph_text: 3. srpnja 2008. Županijski sud u Šibeniku optužio<ref>Former Prison Guard Accused Of War Cries, 23 October 2007, Javno.hr je i proglasio Sašu Počuču krivim zbog počinjenja kaznenog djela ratnog zločina protiv civilnog stanovništva, te mu je izrekao kaznu zatvora u trajanju od 5 godina. Osuđen je da je protupravno lišio slobode civilne osobe i pripadnike Hrvatske vojske, te pripadnike MUP-a, te ih zatočio u Okružni zatvor smješten u prostorijama stare i napuštene bolnice u Kninu. Tamo je navedene zatočenike svakodnevno tukao nogama, šakama, gumenom palicom, kundakom puške, drvenom drškom motke, drvenim kolcem i palicom i drugim ih tvrdim predmetima udarao po glavi i cijelom tijelu, mučio ih elektrošokovima zbog čega bi ovi padali na pod i gubili svijest, skakao po njima, pa su nastale ozljede po njihovom tijelu, u usta im stavljao kuhinjsku sol, gasio im žar cigareta u ustima prisiljavajući ih da tu žar i kuhinjsku sol progutaju, prisiljavao ih da jezikom operu pod WC-a, i da ustima pokupe opuške cigareta po dvorištu zatvora, prisiljavao ih na oralni seks prijeteći im da će ih ubiti, što su oni u silnom strahu i činili, pa su im zbog zadobivenih brojnih teških tjelesnih ozljeda opasnih po život, u vidu prijeloma kostiju, unutarnjeg krvarenja i raznih drugih teških tjelesnih ozljeda, te zbog psihičkog zlostavljanja i maltretiranja, nastala trajna oštećenja tjelesnog i mentalnog zdravlja, te trajna invalidnost. Vrhovni sud RH preinačio je presudu i povećao mu kaznu na 8 godina.<ref>Zločin u Kninu suđenja u Hrvatskoj :: pravomoćna presuda, Centar za mir